Bally's Las Vegas iku salah siji panggonan kanggo nginep lan kasino kang ana ing Las Vegas Strip ing Paradise Nevada kang dinduwèni lan dilakoké déning Harrah's Entertainment. Hotèl iki duwé 2.814 kamar kang ambané  41.8 m²), lan ana uga ruwangan banquet lan ruwang pertemuan kang ambané 16.258 m². Uga ambané kasinoné  6.225 m².
Salah siji hiyasan kang ana ing hotèl iki kaya ta panerangan neon ing sakiwa tengené trotoar kang bisa obah dhéwé, kang nggawa tamu saka Las Vegas Boulevard menyang panggon kasino kanthi diiringi lagu lawas saka Rat Pack. Résor iki uga duwé panggonan kanggo blanja kang gedhé lan mapan ing sangisoré panggonan kasino. Ana uga rèstoran, lan stasiun Las Vegas Monorail ing mburiné properti. Bally's iku omah kanggo omahé Jubilee! kang diwiwiti taun 1981.

Sajarah 
Papan kang ambané 43 ekar (17 ha) wiwitané dinggoni déning Bonanza Hotèl and Casino kang dibukak ing sasi Juli 1963. Banjur ganti jeneng dadi New Bonanza Hotèl and Casino sadurungé pambangunan MGM Grand Hotèl and Casino, kang diduwèni Kirk Kerkorian diwiwiti. Nalika taun 1973 yasan uga dibuka, lan ing yasan manèh ana 2.084 kamar lan dadi hotèl kang gedhé dhéwé ing donya nalika iku.

Tanggal 21 Novèmber 1980, yasan iki kobongan kang diwiwiti saka hotèl. Amarga iku ana kang mati cacahé 87 tamu lan karyawan. Prastawa iki dadi bencana kang gedhé dhéwé ing Nevada miturut cacahé kang mati lan akèhé karugiané pamaréntah kutha. Papan iki didandani manèh suwéné wolung sasi.

Hotèl iki didol ing taun 1985 ing Bally Entertainment Corporation lan jenengé properti diganti dadi Bally's (jeneng MGM Grand diwènèhaké ing tilas Marina Hotèl, saiki MGM Grand Las Vegas). Bally Entertainment Corporation dituku taun 1995 déning Hilton Hotèls Corporation kang dhivisi résor kasinoné ditutup lan dadi Caesars Entertainment taun 2003. Harrah's Entertainment, Inc. duwé properti iki kawit dituku Caesars Entertainment, Inc ing sasi Juni 2005.

Cathetan sikil

Pranala njaba 
 Bally's Las Vegas situs resmi

Las Vegas
Hotèl ing Las Vegas
Resor ing Amérikah Sarékat
Las Vegas Strip
Nevada